CELEX: 22014D0192
Language: hr
Date: 2014-09-25 00:00:00
Title: Odluka Zajedničkog odbora EGP-a br. 192/2014 od 25. rujna 2014. o izmjeni Priloga XI. (Elektronička komunikacija, audiovizualne usluge i informacijsko društvo) i Protokola 37 (sadržava popis predviđen člankom 101.) uz Sporazum o EGP-u [2015/1260]

30.7.2015   
            
            
               HR
            
            
               Službeni list Europske unije
            
            
               L 202/44
            
         ODLUKA ZAJEDNIČKOG ODBORA EGP-a
   br. 192/2014
   od 25. rujna 2014.
   o izmjeni Priloga XI. (Elektronička komunikacija, audiovizualne usluge i informacijsko društvo) i Protokola 37 (sadržava popis predviđen člankom 101.) uz Sporazum o EGP-u [2015/1260]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 98. i 101.,
   budući da:
   
               (1)
            
            
               Odluku Komisije C (2014) 462 od 3. veljače 2014. o uspostavi Europske skupine regulatora za audiovizualne medijske usluge treba uključiti u Sporazum o EGP-u.
            
         
               (2)
            
            
               Da bi Sporazum o EGP-u mogao dobro funkcionirati, Protokol 37 uz Sporazum o EGP-u trebao bi se proširiti i na Europsku skupinu regulatora za audiovizualne medijske usluge osnovanu Odlukom Komisije C (2014) 462, a Prilog XI. trebao bi se izmijeniti da sadržava postupke za pridruživanje toj skupini.
            
         
               (3)
            
            
               Prilog XI. i Protokol 37 uz Sporazum o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U Prilogu XI. Sporazumu o EGP-u nakon točke 5.q (Direktiva 98/84/EZ Europskog parlamenta i Vijeća) umeće se sljedeća točka:
   
      
                  „5.r
               
               
                  
                     C (2014) 462: Odluka Komisije C (2014) 462 od 3. veljače 2014. o uspostavi Europske skupine regulatora za audiovizualne medijske usluge.
                  Za potrebe ovog Sporazuma odredbe Odluke tumače se uz sljedeću prilagodbu:
                  U članku 4. stavku 1., tekst ‚i predstavnik Nadzornog tijela EFTA-e’ umeće se nakon riječi ‚Komisija’.
                  Uvjeti za pridruživanje država EFTA-e u skladu s člankom 101. Sporazuma:
                  Države EFTA-e u potpunosti sudjeluju u Europskoj skupini regulatora za audiovizualne medijske usluge iako nemaju pravo glasa.”
               
            
   Članak 2.
   Sljedeća točka umeće se nakon točke 38. Protokola 37 uz Sporazum o EGP-u:
   
      
                  „39.
               
               
                  Europska skupina regulatora za audiovizualne medijske usluge (Odluka Komisije C (2014) 462 od 3. veljače 2014. o uspostavi Europske skupine regulatora za audiovizualne medijske usluge).”
               
            
   Članak 3.
   Tekstovi Odluke Komisije C (2014) 462 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 4.
   Ova Odluka stupa na snagu 26. rujna 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (1).
   Članak 5.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  Ustavni zahtjevi nisu navedeni.